stanford-oval/wikipedia huggingface dataset:
בדידותם של המספרים הראשוניים
עלילה

הרומן מתאר את תקופת הילדות והחיים הבוגרים של הילד מתיה והילדה אליצ'ה. שניהם נחשפו למצבים טראומטיים (שונים) כשהיו בני 8. אליצ'ה נושאת צלקות פיזיות של תאונת סקי מחרידה שבה כמעט נהרגה. מתיה נושא צלקות רגשיות בשל אובדן אחותו התאומה, בעלת פיגור שכלי, לאחר שנטש אותה לבדה בפארק כדי להשתתף במסיבת יום הולדת של חבר. טראומות אלו מתבטאות מאוחר יותר בחייהם כאשר אליצ'ה הופכת לאנורקסית, ומתיה חותך את עצמו. בבית הספר שניהם אאוטסיידרים, דומים מאוד למספרים ראשוניים בכך שהמספרים הראשוניים הם אאוטסיידרים מיתר המספרים. אליצ'ה ומתיה הבודדים מתיידדים אחד עם השני ויוצרים מערכת יחסים מיוחדת - קרובה מאוד, אך לעולם לא רומנטית. מערכת היחסים ביניהם מושווית למספרים ראשוניים תאומים: תמיד ביחד, אך לעולם לא נוגעים האחד בשני. כשמתיה, המתמטיקאי המחונן, זוכה במלגה מכובדת באוניברסיטה בגרמניה הרחוקה נדמה שמערכת היחסים ביניהם מוצתה. כעבור מספר שנים, כאשר אליצ'ה רואה אישה שעשויה להיות אחותו האובדת של מתיה, השניים שבים ומתאחדים. למרות אהבתם הברורה האחד לשני, הם אינם מסוגלים להביע את רגשותיהם.
הערות שוליים

↑  פרס קמפיאלו 2008 (באיטלקית)
↑  רשימת זוכי פרס סטרגה (באיטלקית)
| --- | --- |
בקרת זהויות :  GND: 1070830992  VIAF: 310936929   WorldCat (עם VIAF): 310936929
ארנסט הראשון, נסיך הוהנלוהה-לנגנבורג

ארנסט הראשון, נסיך הוהנלוהה-לנגנבורג (בגרמנית: Ernst I. Fürst zu Hohenlohe-Langenburg;‏ 7 במאי 1794 - 12 באפריל 1860), היה סבה של אוגוסטה ויקטוריה, קיסרית גרמניה ומלכת פרוסיה.
ביוגרפיה

ארנסט נולד ב-7 במאי 1794 בלנגנבורג, לקרל לודוויג הראשון, נסיך הוהנלוהה-לנגנבורג ולאמליה הנרייטה, רוזנת זולמס-בארוט, בתם של יוהאן כריסטיאן השני, רוזן זולמס-בארוט ופרדריקה לואיזה, רוזנת רויס-קסטריץ.
בצעירותו למד ארנסט 3 שנים באוניברסיטת טיבינגן ובאוניברסיטת היידלברג, ולאחר מכן התגייס לצבא ממלכת וירטמברג. ארנסט הגיע בצבא לדרגת גנרל מיור, ובשנת 1819 הצטרף למועצת המדינה של וירטמברג. בשנת 1825 מת אביו קרל לודוויג הראשון, נסיך הוהנלוהה-לנגנבורג, וארנסט ירש את תאריו. בשנת 1833 בשנת 1833 מונה ארנסט לראש מועצת המדינה של וירטמברג, ובשנת 1835 מונה לראש מועצת הלורדים בפרלמנט הווירטמברגי. בשנת 1858 פרש ארנסט מתפקידיו, וב-12 באפריל 1860 מת בבאדן-באדן, ובנו קרל לודוויג השני, נסיך הוהנלוהה-לנגנבורג ירש את תאריו ונחלותיו.
משפחתו

ב-18 בפברואר 1828 התחתן ארנסט עם פאודורה, נסיכת ליינינגן, בתם של אמיך קרל, נסיך ליינינגן וויקטוריה, נסיכת סקסוניה-קובורג-זאלפלד, ממנה נולדו לו 6 ילדים:
קרל לודוויג השני, נסיך הוהנלוהה-לנגנבורג (1829–1907)
אליזה, נסיכת הוהנלוהה-לנגנבורג (1830–1850)
הרמן, נסיך הוהנלוהה-לנגנבורג (1832–1913), התחתן עם לאופולדינה, נסיכת באדן
ויקטור, נסיך הוהנלוהה-לנגנבורג (1833–1891)
אדלהייד, נסיכת הוהנלוהה-לנגנבורג (1835–1900), התחתנה עם פרידריך השמיני, דוכס שלזוויג-הולשטיין-זונדרבורג-אוגוסטנבורג
פאודורה, נסיכת הוהנלוהה-לנגנבורג (1839–1872), התחתנה עם גאורג השני, דוכס סקסוניה-מיינינגן
אריק ביקפאלבי

אריק קוסמין ביקפאלבי (ברומנית: Eric Cosmin Bicfalvi; נולד ב-5 בפברואר 1988) הוא כדורגלן רומני המשחק בעיקר כקשר התקפי במועדון הרוסי אורל יקטרינבורג.
הוא החל את הקריירה הבוגרת שלו ברומניה במועדון פינק פנסטר פטרטי בליגה השלישית וצבר למעלה ממאה הופעות בליגה I במדי ג'ול פטרושאני, סטיאווה בוקרשט וגלוריה בוזאו. לאחר מכן החליף מדינות לראשונה בשנת 2012, ומאז התחרה באופן מקצועי באוקראינה, סין ורוסיה. ביקפאלבי זומן לראשונה לסגל נבחרת רומניה בנובמבר 2014.
קריירת מועדונים

בשנת 2005 התחיל ביקפאלבי את הקריירה הבוגרת שלו בליגה השלישית ברומניה עם פינק פנסטר פטרטי, שם בילה שנה. בתקופה זו רשם 23 הופעות וכבש תשעה שערים במועדון. בעונה שלאחר מכן עבר למועדון ליגה I, ג'ול פטרושאני. לאחר שהקבוצה ירדה ליגה, הוא הוחתם על ידי סטיאווה בוקרשט לחמש שנים.
בשנת 2012, עם פקיעת חוזהו, הצטרף לאחר מכן למועדון האוקראיני ווהלין לוצק. ביקפאלבי סיים את עונת 2014/15 כמלך השערים המשותף עם 17 שערים, מה שזיכה אותו במעבר לליאונינג ווין מליגת העל הסינית ב-7 ביולי 2015.
הוא לא הסתגל לחיים בסין ולאחר תקופה קצרה עם דינמו בוקורשט, היריבה העירונית של מועדונו לשעבר סטיאווה, הוא חתם על חוזה עם טום טומסק, שאך העפילה לליגת העל הרוסית.
ב-23 בינואר 2017 הוא חתם על חוזה לשנתיים וחצי עם קבוצה רוסית נוספת בליגת העל אורל יקטרינבורג, לאחר שהפך לשחקן חופשי. במשחק הרשמי הראשון של הקבוצה החדשה הוא כבש שני שערים, מה שסייע לקבוצתו לנצח 0:3 את קרסנודאר ובהמשך, להעפיל לגמר הגביע הרוסי בכדורגל. ב-5 במרץ 2017, במשחק הראשון באליפות רוסיה לאחר פגרת החורף, הוא הביא לקבוצתו ניצחון על אמקר פרם (1:0). ב-16 באפריל הוא כבש את השער היחיד במשחק הבית מול קבוצתו לשעבר טום טומסק.
בעונת 2017/18 הוא הפך למלך השערים של אורל באליפות רוסיה, כשכבש 8 שערים ב-26 משחקים. אריק כבש את כל 8 השערים ב-8 משחקים שונים. בתום העונה, אורל סיימה במקום ה-11 באליפות. בעונת 2018/19 כבש אריק שלושה שערים בחמשת המחזורים הראשונים באליפות רוסיה (נגד קרסנודאר, דינמו ואחמט), אך אז כבש שלוש פעמים בלבד לפני תום העונה. ביקפאלבי, עם 6 שערים ב-26 משחקים, שוב הפך למלך השערים של הקבוצה וחלק את התואר הזה עם אנדריי פאניוקוב. אוראל סיימה במקום העשירי באליפות.
במחזור הראשון באליפות רוסיה 2019/2020, ב-13 ביולי 2019, הוא כבש צמד מול אופה (3:2). ב-28 ביוני 2020 הוא הבקיע צמד נוסף מול טמבוב (2:1). ב-15 ביולי הוא הבקיע שער זכור היטב מול ארסנל טולה. באוקטובר 2020 חידש את חוזהו באורל לשלוש שנים נוספות.
קריירה בנבחרת

ביקפאלבי זומן לנבחרת הנוער של רומניה.
באוגוסט 2013, לאחר שלא הצליח להוכיח את עצמו במדי הנבחרת הבוגרת ברומניה, הודיע סוכנו כי ביקפאלבי יבחר לשחק בנבחרת הונגריה.
עם זאת, מאמן רומניה, אנגל יורדנסקו, זימן אותו למשחקי מוקדמות יורו 2016, במשחק מול צפון אירלנד בנובמבר 2014. ב-18 בנובמבר אותה שנה ערך ביקפאלבי את הופעת הבכורה במדי הנבחרת במשחק הידידות עם דנמרק.
חיים אישיים

סבו של ביקפאלבי, אלכסנדר ביקפאלבי / סנדור ביקפאלבי, היה גם כדורגלן ושיחק בקבוצת ויקטוריה קארי. הוא היה שוודי אתני על פי Gazeta Sporturilor והונגרי על פי Nemzeti Sport, בעוד שאמו של אריק, אליזבתה / ארזבט, בעלם שורשים הונגריים.
הערות שוליים

↑  "Top Scorers. Season 2014/2015". אורכב מ-המקור ב-24 בספטמבר 2015. נבדק ב-20 ביולי 2015. {{cite web}}:  (עזרה)
↑  辽足官宣乌超金靴加盟 at sports.sina.com 2015-07-07 Retrieved 2015-07-07
↑  https://www.dolce-sport.ro/fotbal/fotbal-international/exclusiv-eric-bicfalvi-i-gasit.html
↑  "УРАЛ" ЗАКЛЮЧИЛ КОНТРАКТ С ЭРИКОМ БИКФАЛВИ (ברוסית). FC Ural Yekaterinburg. 23 בינואר 2017. אורכב מ-המקור ב-26 בינואר 2017. נבדק ב-23 בינואר 2017. {{cite web}}:  (עזרה)
↑  "Un fotbalist român, nemulțumit că nu e băgat în seamă de selecționer, vrea să evolueze pentru Ungaria!".
↑  "Magyar lenne egy román játékos". rangado.
↑  ORIGO. "Bikfalvi a magyar vlogatottsgon gondolkodik". origo.hu/.
↑  SZFU. "Magyar válogatott lenne Bikfalvi?". Szatmári Friss Újság.
↑  "Magyar válogatott akar lenni a románok elfelejtett játékosa". csakfoci.hu. אורכב מ-המקור ב-26 בנובמבר 2013. {{cite web}}:  (עזרה)
↑  "Maszol - A magyar válogatott felé tapogatózik Eric Bicfalvi?". maszol.ro/.
↑  "Játékossors: magyar válogatott lenne a Steaua egykori játékosa? - N". NSO.hu. 13 באוגוסט 2013. {{cite web}}:  (עזרה)
↑  SZFU. "Iordănescu lehet a kapitány, Bikfalvit is meghívta". Szatmári Friss Újság.
↑  "OFICIAL: FRF confirmă varianta cu Iordănescu. "Secunzi" surpriză, Bicfalvi şi Puşcaş printre convocaţi".
↑  http://www.digisport.ro/Sport/FOTBAL/Competitii/Echipa+Nationala/Sanmartean+tine+mortis+sa+joace+si+cu+Danemarca+chiar+daca+are+u
↑  http://www.nemzetisport.hu/minden_mas_foci/felkeszules-bevettek-a-danok-a-keseru-pirulat-2377325
↑  "Haginál a románok lecsaphatnak a magyar válogatottba vágyó Bicfalvira". 21 בנובמבר 2013. נבדק ב-21 בנובמבר 2013. {{cite web}}:  (עזרה)
↑  "Bunicul lui Eric, Alexander Bicfalvi, este de origine suedez, dar s-a stabilit in Romania si s-a casatorit cu o romanca, Maria. "Nu ma consider nici macar 0,1 la suta suedez, sint roman get-beget", a spus Bicfalvi". GSP. 10 ביוני 2007. נבדק ב-10 ביוני 2007. {{cite web}}:  (עזרה)
ביקפלבי עם וולין לוצק בשנת 2015
אנוק

| --- | --- |

 לידה:  8 באפריל 1975 (בת 49) האג, הולנד 
 שם לידה:  Anouk Teeuwe 
 מוקד פעילות:  ממלכת ארצות השפלה 
 תקופת הפעילות:  מ-1996 
 מקום לימודים:  Rotterdams Conservatorium 
 סוגה:  רוק, פופ רוק 
 שפה מועדפת:  הולנדית, אנגלית 
 חברת תקליטים:  EMI 
 בן או בת זוג:  Edwin Jansen Remon Stotijn Dominique Schemmekes 
 מספר צאצאים:  6 
 פרסים והוקרה:  Schaal van Rigter (2005)  פרס הפופ של תרבות הבומה - פופפריז'ס (2001)  פרס אדיסון  פרסי 3FM  נבל הזהב 
 www.anouk.nl
 פרופיל ב-IMDb
 
אנוק טיווה (בהולנדית: Anouk Teeuwe; נולדה ב-8 באפריל 1975), המוכרת בשמה הפרטי, אנוק, היא זמרת פופ-רוק הולנדית.
ביוגרפיה

אנוק טיווה נולדה בהאג, הולנד. מגיל צעיר הביעה אנוק עניין במוזיקה, מכיוון שאמה הייתה (ועודנה) זמרת. בתחילת דרכה שרה בחתונות ומסיבות, כחלק מהלהקה Shotgun Wedding.
אדווין ינסן, בעלה לשעבר, הכיר לאנוק את ברי היי, מוזיקאי וחבר הלהקה גולדן אירינג. היי האמין בכישרונה של אנוק והציע לה לכתוב כמה שירים. אחד מן השירים הללו היה Mood Indigo, שנכתב יחד עם ג'ורג' קוימאנס (גם הוא חבר הלהקה גולדן אירינג), והפך לסינגל הראשון של אנוק.
לאחר שהכירה את בארט ואן וין, כותב השירים השותף שלה, החלו השניים לכתוב שירים יחדיו. ב-5 בספטמבר 1997 הוציאה אנוק את הסינגל השני שלה, Nobody's Wife. הסינגל נשאר בראש המצעד ההולנדי מספר שבועות. אלבום הבכורה שלה, Together Alone, הפך גם הוא להצלחה גדולה.
בשנת 1998, זכתה אנוק בשני פרסים של ערוץ המוזיקה ההולנדי TMF, ובפרס אדיסון אחד. במהלך הקיץ של שנת 1998 הופיעה אנוק במספר פסטיבלים.
בנובמבר 1999, הוציאה אנוק את אלבומה Urban Solitude. הסינגל R U Kiddin' Me מתוך האלבום הגיע למצעד 100 הלהיטים ההולנדי.
תקופה קצרה לאחר מכן, טסה אנוק לארצות הברית במטרה להשיג חוזה הקלטות. משא ומתן עם סוני, חברת ההקלטות האמריקאית, הסתיימו בצורה רעה, ולכן נאלצה אנוק לחזור להולנד ללא חוזה.
במרץ 2001, הוציאה אנוק את אלבומה Lost Tracks, שכלל גרסאות אקוסטיות לשירים ישנים, וכמה דואטים עם שרה בטנס, סולנית הלהקה קייס צ'ויס, ועם הלהקה The Anonymous Mis. בנוסף, קיבלה אנוק בשנת 2001 את פרס ה"פופרייס".
בנובמבר 2002, הוציאה אנוק את אלבומה Graduated Fool, שעד כה נחשב לאלבום הרוק הכי כבד בקריירה שלה.
בשנת 2003 קיבלה אנוק את פרס נבל הזהב.
היא נבחרה לייצג את הולנד בתחרות הזמר האירוויזיון לשנת 2013 עם השיר "Birds", לאחר מספר שנים של מגעים בינה לבין רשת השידור ההולנדית "TROS" שתבחר בה ישירות, ללא תחרות לאומית מול זמרים אחרים המקובלת בהולנד, מאחר שהיא כבר מבוססת גם מבחינה בינלאומית. באוקטובר 2012 הסכימה "TROS" לוותר לחלוטין על תחרות ציבורית לקראת אירוויזיון 2013, גם בין זמרים שונים וגם בין שירים שונים בביצועה של אנוק, כאשר אישרה לה שיר שכתבה ובחרה בעצמה.
אלבום רביעי

אלבום נוסף של אנוק, Hotel New York, יצא בשנת 2004. האלבום זכה לשם הנ"ל מכיוון שאת כל שיריו היא כתבה בבית מלון ברוטרדם הולנד שנקרא "Hotel New York", יחד עם ברט ואן וין שותפה לכתיבה. מהאלבום יצאו ארבעה סינגלים: Girl, Lost, Jerusalem ו- One Word.
סיבוב ההופעות הורכב משתי הופעות גדולות במיוחד שנערכו ב"אהוי" ברוטרדם- אולם המכיל מעל 10,000 איש. עד אותו העת, נמנעה אנוק מלקיים קונצרטים באולמי ענק (פרט להשתתפות בפסטיבלי רוק)מהסיבה שלטענתה לא הרגישה מחוברת עם הקהל ולכן העדיפה מופעים אינטימיים. ההופעה הייתה הצלחה אדירה והונצחה על גבי CD ו-DVD הנושא את שם סיבוב ההופעות: "Anouk Is Alive".
בדצמבר 2005 עברה אנוק להתגורר באוהיו, ארצות הברית. לפני שעזבה את הולנד, ביצעה אנוק שתי הופעות באנטוורפן, בלגיה, וארבע הופעות ברוטרדם, הולנד.
ב-8 באפריל 2006, ביום הולדתה ה-31, ביצעה אנוק את הופעתה הראשונה לשנת 2006. ההופעה הייתה לקהל נבחר והתקיימה ב"מלקווך", מועדון באמסטרדם, הולנד.
ב-18 באוגוסט 2006, הופיעה אנוק בפסטיבל "Lowlands". ההופעה נפתחה בשירה Sacrifice, ומאוחר יותר ביצעה הופעה נוספת וקצרה של שלושה שירים בביצוע אקוסטי.
אלבום אולפן חמישי

בנובמבר 2007 הוציאה לאור אנוק סינגל ראשון מתוך אלבומה השישי: Good God.
מספר שבועות מאוחר יותר יצא האלבום Who's Your Momma?, שהופק על ידי גלן בלארד שהפיק את האלבום הסופר מצליח של אלאניס מוריסט Jagged Little Pill וידוע כמי שעבד עם מייקל ג'קסון, נו דאוט ורבים אחרים. באלבום השישי אנוק הייתה שותפה להפקה וכהרגלה כתבה את רוב שירי האלבום. האלבום נכנס היישר אל המקום ה-#1 בהולנד ומכר בחודש אחד מעל 150,000 עותקים. הסינגל השני מתוך האלבום היה: "I Don't Wanna Hurt" שנשלח לתחנות הרדיו בלבד ולא לווה בווידאו קליפ. הסינגל השלישי היה: "Modern World" שמבקר את תרבות המערב וההתעסקות של הצעירים היום בטפל. השיר זכה לקליפ מושקע והגיע אל המקום ה- #3 במצעד. לאחר שיצא הסינגל הרביעי והאחרון מהאלבום, "If I Go", הסתכמו מכירות האלבום בהולנד, ב-210,000 עותקים (פלטינה כפולה).
אלבום אולפן שישי

לאחר סיבוב ההופעות המוצלח לאלבום "Who's Your Momma", יצא האלבום: "Live at Gelredome" המתעד את אחת ההופעות בסיבוב. האלבום נחל הצלחה רבה ומכר כ־100,000 עותקים.
בתחילת 2009 הכריזה אנוק שהיא עובדת על אלבום האולפן השישי שלה. השיר הראשון שנכתב לאלבום ושהפך בסופו של דבר לשם האלבום היה: "For Bitter Or Worse". על ההפקה ניצחו שני המפיקים השוודיים טורן ומרטין שעבדו בעבר עם פרנץ פרדיננד, הקרדיגנס ואחרים. הסינגל הראשון מהאלבום "Three Days In A Row" הושק באוגוסט 2009 ולמרות שמבחינת הלחן הוא נשמע פחות קליט מסינגלים קודמים של אנוק, הוא זכה להצלחה רבה והביא לה את המקום ה-#1 במצעד הסינגלים הרשמי של הולנד, לראשונה בקריירה שלה. אנוק סיפרה שהשיר נכתב על בן הזוג הנוכחי שלה, אנורט'ודוקס (שאף מצולם בקליפ ומופיע על עטיפת הסינגל), אותו היא פגשה לפני 9 שנים ומאז הם לא נפגשו שוב, עד לרגע בו היא התגרשה. במפתיע הקשר חודש שנית והשניים הפכו לזוג. ביוני 2009, השיר "Today" הופץ כשיר פרומו לאלבום ולמרות שלא יצא כסינגל רשמי, הוא הצליח לטפס למקום ה- #50 במצעד ההשמעות.
האלבום המלא יצא לחנויות ב-18 בספטמבר 2009 ותוך שלושה ימים מכר מעל 60,000 עותקים בהולנד לבדה(!) תוך שהוא מדלג בקלילות אל המקום ה- #1 במצעד מכירות האלבומים. שבוע לאחר מכן, הכריזה אנוק על חלק מתאריכי סיבוב ההופעות שיתקיימו באהוי, רוטרדם. הכרטיסים למופעים הראשונים שפורסמו, נמכרו תוך מספר שעות. השירים "Woman", "For Bitter Or Worse" ו-"Lovedrunk" יצאו כסינגלים נוספים
דיסקוגרפיה

Together Alone - 1997
Urban Solitude - 1999
Lost Tracks - 2001
Graduated Fool - 2002
Update - 2004
Hotel New York - 2004
Anouk Is Alive - 2006 (אלבום הופעה)
2007 - Who's Your Momma
2008- Live at Gelredome (אלבום הופעה)
2009 - For Bitter Or Worse
2011 - To Get Her Together
2013- Sad Singalong Songs
2014- Paradise and Back Again
2016 - Queen For A Day
2016 - Fake It Till We Die
אריס סלוניקי (כדורסל)

ההיכל הביתי מלטרון בזמן משחק
אריס סלוניקי (ביוונית: Κ.Α.Ε Άρης) היא קבוצת כדורסל יוונית מהעיר סלוניקי, המתמודדת בליגת העל היוונית וביורוקאפ
היסטוריה

המועדון נוסד ב-1922, כחלק מאגודת הספורט אריס (אנ'). המועדון החל לשחק ב-1928 במסגרת מסודרת של ליגה, כאשר הוקמה ביוון ליגה חצי מקצועית.
עד שנות ה-80 אריס נחשבה למועדון השלישי בחשיבותו ביוון, אחרי פנאתינייקוס ואולימפיאקוס. מתחילת שנות השמונים עד לשנות ה-90 אריס סלוניקי זכתה בשבע אליפויות וחמישה גביעים והייתה הקבוצה היוונית הראשונה שזכתה להצלחה במפעלים האירופים עם העפלתה לשלושה פיינל פורים רצופים של גביע אירופה לאלופות (1988, 1989, 1990). מתחילת שנות ה-90, חלה ירידה משמעותית ביכולותיה הספורטיביות של הקבוצה והיא נחשבת  ביוון כקבוצה מהדרג השני. המועדון זכה בשלושה תארים אירופים החל משנות ה-90. בעונת 2015/2016 מתמודדת הקבוצה במסגרת היורוקאפ.
האולם הביתי של המועדון הוא היכל אלכסנדריו מלטרון, המכיל 5,500 מקומות ישיבה.
תארים והישגים

הליגה היוונית :
אליפות (10): 1930, 1979, 1983, 1985, 1986, 1987, 1988, 1989, 1990, 1991
מקום שני: 1980, 1984
הגביע היווני :
זכייה (8): 1985, 1987, 1988, 1989, 1990, 1992, 1998, 2004
גמר: 1984, 1993, 2003, 2005, 2014, 2017
גביע קוראץ' :
זכייה (1): 1997
גביע ספורטה :
זכייה (1): 1993
יורוקאפ צ'לנג' :
זכייה (1): 2003
גביע יול"ב :
גמר: 2006
שחקני עבר בולטים

ארצות הברית טוראיי בראגס
יוון ניקוס גאליס
ארצות הברית ארמניה בראיינט דאנסטון
יוון בולגריה קפריסין אלכסנדר וזנקוב
ארצות הברית רנדי וייט
ארצות הברית פי. ג'יי. טאקר
ארצות הברית רוי טארפלי
יוון פנאיוטיס יאנאקיס
ישראל ארצות הברית ג'ייק כהן
ארצות הברית מקדוניה הצפונית ג'רמייה מאסי
פינלנד האנו מוטולה
ארצות הברית ויל סולומון
ארצות הברית מקדוניה הצפונית ראיין סטאק
יוון יורגוס סיגלאס
יוון קוסטאס סלוקאס
ארצות הברית מחמוד עבדול-ראוף
יוון קוסטאס פאפאניקולאו
ארצות הברית דזמון פארמר
ארצות הברית סמוש פארקר
יוון מיכאליס פלקאנוס
ארצות הברית מריו צ'למרס
ארצות הברית ברייסי רייט
יוון סופוקליס שחורציאניטיס
ארצות הברית ג'ון תומאס
ארצות הברית רג'י ת'יאוס
מאמנים מפורסמים

יוון יאניס יואנידיס
סרביה דושאן איבקוביץ'
ישראל צביקה שרף
ארצות הברית ישראל דייוויד בלאט
ישראל שרון דרוקר
ראו גם

אריס סלוניקי (כדורגל)
ארתור דאב

| --- | --- |

 לידה:  2 באוגוסט 1880 קנדייגואה, ארצות הברית 
 פטירה:  23 בנובמבר 1946 (בגיל 66) הנטינגטון, ארצות הברית 
 מקום לימודים:  אוניברסיטת קורנל 
 תחום יצירה:  מודרניזם 
 יצירות ידועות:  Reflections 
 בן או בת זוג:  הלן תור 
 
ארתור דאב (באנגלית: Arthur Dove;‏ 2 באוגוסט 1880 – 23 בנובמבר 1946) היה אמן אמריקאי. מודרניסט מוקדם, נחשב לעיתים קרובות לצייר המופשט האמריקאי הראשון.
ביוגרפיה

דאב נולד למשפחה אמידה בקננדאיגואה, ניו יורק. הוריו, ויליאם ג'ורג' ואנה אליזבת, היו ממוצא אנגלי. ויליאם דאב התעניין בפוליטיקה וקרא לבנו ארתור גארפילד, על שם המועמדים הרפובליקנים לנשיאות וסגן הנשיא בבחירות 1880, ג'יימס גארפילד וצ'סטר ארתור, שזכו בסופו של דבר בבחירות. אביו היה איש עסקים מצליח מאוד בעסקי בניה ונדל"ן וציפה שבנו יתעשר. תחומי העניין בילדותו של דאב כללו נגינה בפסנתר, שיעורי ציור והיה שחקן בקבוצת בייסבול בבית הספר התיכון.
דאב למד במכללת הוברט ובאוניברסיטת קורנל, אותה סיים בשנת 1903. הוא נבחר לאייר את ספר השנה של אוניברסיטת קורנל. האיורים שלו היו פופולריים מכיוון שנתנו חיים לדמויות ולמצבים שתיארו. לאחר סיום לימודיו, הוא הפך למאייר מסחרי ידוע בניו יורק, ועבד במגזין הרפר וב"סאטרדיי אוונט פוסט". הוריו של דאב היו מוטרדים מהבחירה שלו להיות אמן, במקום מקצוע רווחי יותר.
ביוגרפיה > אירופה

בשנת 1907 נסעו דאב ואשתו הראשונה לצרפת ועברו לפריז, אז בירת האמנות העולמית. הם עשו טיולים קצרים גם באיטליה וספרד. כשהיה שם, הצטרף דאב לקבוצת אמנים ניסיוניים מארצות הברית, שכללה את אלפרד הנרי מאורר. דאב ומאורר נשארו חברים עד התאבדותו של מא ורר בשנת 1932.
בזמן שהותו באירופה, נחשף דאב לסגנונות ציור חדשים, במיוחד יצירותיו של אנרי מאטיס, והוא הציג בסלון הסתיו השנתי בשנים 1908–1909. לאחר מכן דאב חזר לניו יורק, אך לא יכול היה להתפרנס מאמנותו. דאב עזב את ניו יורק כדי להתפרנס מחקלאות ודייג תוך שהוא מקדיש את שאר זמנו לציור. בנו, ויליאם סי דאב, נולד ב-4 ביולי 1909.
ביוגרפיה > סטיגליץ וניו יורק

כשחזר דאב לאמריקה בשנת 1909 הוא פגש את אלפרד סטיגליץ, כנראה בעזרת מכתב של מאורר. סטיגליץ היה צלם ובעל גלריה ידוע שהיה פעיל מאוד בקידום אמנות מודרנית באמריקה, כולל יצירות של אמנים אירופאים שטרם נראו בארצות הברית. דאב החליט להפסיק לעבוד כמאייר אך היה זקוק לזהות אמנותית יחד עם חיזוק רגשי – סטיגליץ מילא את שני הצרכים האלה.
סטיגליץ היה מבוגר מדאב ב-16 שנים ושורשיו התרבותיים העירוניים, היהודיים והאירופאים היו בניגוד למורשת הפרוטסטנטית האנגלו-סכסית הכפרית של דאב. נאמר כי דאב היה עדין, שקט וחבר טוב בעוד סטיגליץ נודע כווכחן וחכם. הם מצאו את המשותף שלהם ברעיון שצורות אמנות צריכות לגלם ערכים רוחניים מודרניים, לא חומריות ומסורת. בתמיכתו של סטיגליץ, יצר דאב את מה שמכונה הציורים המופשטים הראשונים שנוצרו באמריקה. עבודותיו של דאב התבססו על צורות טבעיות והוא התייחס לסוג ההפשטה שלו כאל "מיצוי", שבו בעצם חילץ את הצורות המהותיות של סצנות מהטבע.
דאב הציג את עבודותיו בגלריה 291 של סטיגליץ בשנת 1910 במסגרת תערוכה "ציירים אמריקאים צעירים", שכלל גם את חברו הוותיק מאורר. דאב הציג ציור אחד, טבע דומם גדול שצויר בצרפת בשם "הלובסטר". סטיגליץ סיפק לדאב גם את תערוכת היחיד הראשונה שלו בשנת 1912 בגלריה 291. התערוכה בשם "עשרת הדיברות", הייתה התערוכה הציבורית הראשונה של אמנות מופשטת של אמריקאי. שנתיים לאחר שפגש את שטיגליץ, הפך דאב למוביל בייצוג אמנות בינלאומית.
בשנים 1912–1946 הציג דאב את עבודותיו מדי שנה בגלריות של סטיגליץ. דאב השתמש במגוון רחב של אמצעי הבעה במהלך הקריירה שלו, לפעמים בשילובים לא שגרתיים. במהלך שנות העשרים עשה דאב עבודות רבות על נייר כגון פסטל על נייר, וכן עבודות קולאז' ניסיוניות. הוא התנסה בטכניקות, ושילב צבעים כמו שמן או טמפורה על תחליב שעווה.
ביוגרפיה > חסות מדאנקן פיליפס

למרות התמיכה מצד חברים שונים בקהילת האמנות, לעיתים קרובות היה דאב זקוק להרוויח כסף בחקלאות, דייג ואיור מסחרי. התומך העקבי ביותר של דאב היה דאנקן פיליפס, מייסד אוסף פיליפס בוושינגטון די. סי., המחזיק ברוב יצירותיו של דאב.
עבודותיו של דאב שכנעו את פיליפס כי מופשט הוא תהליך אמנותי, לא רק סגנון אמנותי. בגלריה של סטיגליץ ביקר פיליפס לראשונה בגלל דאב, והוא המשיך לחזור ולראות את עבודותיו של דאב. בתמורה לזכות לבחירה הראשונה של ציורים מכל תערוכה, פיליפס שילם לדאב עמלה חודשית. דאב פגש את פיליפס רק פעם אחת בחייו, בשנת 1936.
ביוגרפיה > דאב והלן טור

דאב בילה שבע שנים בסירת בית בשם "מונה", עם הציירת המודרניסטית הלן טור. היחסים ביניהם הועילו לאמנותו של דאב, אף שחייו עם טור היו קשים. לאשתו הראשונה של דאב - פלורנס, מעולם לא היה אכפת מהתשוקה של דאב לאמנות. לאחר 25 שנות נישואין, דאב עזב את פלורנס. פלורנס לא נתנה לו גט וסירבה בתוקף לתת לו לראות את בנו. כשעזב אותה, הוא הותיר אחריו הכל למעט עבודותיו ומכתביו של סטיגליץ.
כאשר פלורנס מתה לפתע, שילם דאב עבור הוצאות ההלוויה ושלח פרחים, אך לא הלך להלוויה. לאחר מותה הוא יכול היה להנשא לטור. לראשונה מזה שמונה שנים הוא נפגש עם בנו בן ה-19, ביל, שהיה גם הוא אמן. השניים יצרו קשרי ידידות ובהמשך חייו בנו עזר לדאב.
דאב וטור התחתנו באפריל 1932 בבית העירייה בניו יורק. דאב הזדהה כ"יוצר מסגרות" במרשם הנישואין שלו. תערוכת גלריה 291 בשנת 1933 הייתה הפעם היחידה שסטיגליץ איפשר לטור ודאב להציג יחד. עבודתו השפיעה על ציירי נוף מופשטים מאוחרים יותר, כמו ג'וליאן האטון וג'ורג'יה או'קיף.
ביולי 1924 כאשר ארתור דאב והלן טור הפליגו לנמל הנטינגטון על סיפונה של "מונה", הם לא יכלו לחזות עד כמה החוף הצפוני של לונג איילנד ייתן השראה לציוריהם הגדולים ביותר. הם גרו בהלסיט עד "השפל הגדול" כאשר גם דאב וגם טור חזרו לאחוזת דאב בז'נבה ניו-יורק.
ביוגרפיה > חיים מאוחרים ומוות

מתוך רצון לחזור ללונג איילנד, בשנת 1938 הם רכשו קוטג' זעיר בן חדר אחד. באותו הזמן התגלה שדאב סובל מדלקת ריאות. בהמשך הוא סבל מבעיות בריאות נוספות למשך שארית ימיו. למרות זאת הוא הצליח להתמסר לציור, והתמקד סביב ביתו. כמה מהציורים החזקים ביותר בקריירה שלו, כולל "קיץ האינדיאני", צוירו בסנטרפורט.
בשנת 1946 הציג דאב את התערוכה האחרונה שלו עם תשעה ציורים חדשים וערך את ביקורו האחרון בגלריה של סטיגליץ בפעם האחרונה. קצת יותר מחודש לאחר סגירת התערוכה ביולי, סטיגליץ מת מאי ספיקת לב. מותו של חברו היה קשה לדאב והוא קיבל התקף לב.
ארתור דאב נפטר ב־23 בנובמבר 1946. הוא נקבר בבית הקברות בכנסיית סנט ג'ון בנמל קולד ספרינג, ניו יורק.
הלן טור נפטרה בשנת 1967. בשנת 1979, עבודותיה ויצירותיו של דאב נתלו יחד במוזיאון לאמנות מודרנית בניו יורק.
נכדתו של ארתור דאב היא האמנית האינטראקטיבי טוני דאב.
הערות שוליים

↑  Roberts, Norma J., ed. (1988), The American Collections, Columbus Museum of Art, p. 72
↑  Morgan, Ann Lee (1984), Arthur Dove: Life and Work, with a Catalogue Raisonné, University of Delaware Press,
↑  Newman, Sasha M. (1981), Arthur Dove and Duncan Phillips: Artist and Patron, The Phillips Collection
↑  Depietro, Anne Cohen (1989), Arthur Dove and Helen Torr: The Huntington Years, Heckscher Museum.
1 2  Morgan, Ann Lee (1984), Arthur Dove: Life and Work, with a Catalogue Raisonné, University of Delaware Press
↑  Phillips Collection, Elizabeth Hutton Turner, In the American grain : Arthur Dove, Marsden Hartley, John Marin, Georgia O'Keeffe, and Alfred Stieglitz : the Stieglitz Circle at the Phillips Collection, Washington, D.C. : Counterpoint ; [Emeryville, Calif.] : Distributed by Publishers Group West, 1995, ISBN 978-1-887178-01-3
↑  organ, Ann Lee (1984), Arthur Dove: Life and Work, with a Catalogue Raisonné, University of Delaware Press,
↑  Ann Landi (July 1, 2006). "Reviews: New York; Julian Hatton / Elizabeth Harris Gallery". ARTnews
| --- | --- |
בקרת זהויות :  NLI: 987007449725505171  BIBSYS: 13065585  BnF: cb13328382f (data)  GND: 119402130  ISNI: 0000 0000 8121 8394  LCCN: n81063231  LNB: 000237812  NLA: 35043230  NTA: 074628623  RKD: 24061  SNAC: w6hq45vh  SUDOC: 035670304  Trove: 810086  ULAN: 500018046  VcBA: 495/151827  VIAF: 42647501   WorldCat (עם VIAF): 42647501 
ארתור דאב, טבע סמלי, 1911
ארתור דאב, מפרשים
ארתור דאב, עננים וים, 1930
ארתור דאב, ירח